system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Comuna Sărulești, Buzău?
assistant
Sărulești este o comună în județul Buzău, Muntenia, România, formată din satele Cărătnău de Jos, Cărătnău de Sus, Goicelu, Sările-Cătun, Sărulești (reședința), Valea Largă-Sărulești și Valea Stânei.

Așezare 
Comuna se află în nordul județului, în valea râului Peceneaga, afluent al Slănicului. Ea este străbătută de șoseaua județeană DJ204C, care o leagă spre nord de Bisoca și spre sud de Vintilă Vodă.

Demografie 

Conform recensământului efectuat în 2021, populația comunei Sărulești se ridică la 1.068 de locuitori, în scădere față de recensământul anterior din 2011, când fuseseră înregistrați 1.346 de locuitori. Majoritatea locuitorilor sunt români (89,14%), iar pentru 10,86% nu se cunoaște apartenența etnică. Din punct de vedere confesional, majoritatea locuitorilor sunt ortodocși (88,2%), iar pentru 10,96% nu se cunoaște apartenența confesională.

Politică și administrație 
Comuna Sărulești este administrată de un primar și un consiliu local compus din 9 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna Sărulești făcea parte din plaiul Slănic al județului Buzău și cuprindea cătunele Apostari, Cărătnău, Goicelu, Sărulești, Țurloești, Valea Largă și Valea Stânei, având în total 1120 de locuitori. În comună funcționau o biserică la Goicelu și o școală mixtă. În 1925, comuna este atestată în Anuarul Socec în aceeași plasă Slănic, cu 1619 locuitori și reședința în satul Țurloești. În 1931, a fost transferată județului Râmnicu Sărat și comasată cu comuna Valea Salciei, având în compunere satele Cărătnău de Jos, Goicenlu, Modreni, Sărulești, Turloești, Valea Largă-Sărulești, Valea Salciei (devenit reședință) și Valea Stânei. Comuna Valea Salciei s-a separat ulterior din nou.

În 1950, comuna Sărulești a fost subordonată raionului Râmnicu Sărat al regiunii Buzău, apoi (după 1952) al regiunii Ploiești. În 1968, comuna a fost rearondată județului Buzău, reînființat, cu această ocazie satul Țurloești fiind desființat și inclus în satul Sărulești, reședința comunei.

Monumente istorice 
Două obiective din comuna Sărulești au fost incluse în lista monumentelor istorice din județul Buzău ca monumente de interes local, ambele ca monumente de arhitectură. Ele sunt casa Maria Bratosin și casa Alexandrina Murgoci, ambele datând din 1910 și aflându-se în satul Sărulești.

Vezi și 
 Geoparc Ținutul Buzăului

Note 

Sărulești